7 ຄົນເສຍຊີວິດ ແລະ ຫລາຍສິບຄົນບາດເຈັບ ໃນກຸງແບກແດ໊ດ
ບັນດາເຈົ້າໜ້າທີ່ກ່າວວ່າ ຊາວອິຣ່ານ 7 ຄົນເສຍຊີວິດ ແລະຫລາຍຄົນ ບາດເຈັບ ໃນເຫດວາງລະເບີດໂຈມຕີ ທີ່ແບກແດ໊ດ.
ບັນດາເຈົ້າໜ້ທີ່ອິຣັກກ່າວວ່າ ຢ່າງນ້ອຍພວກໄປສະ ແຫວງບຸນອິຣ່ານ 7 ຄົນເສຍຊີວິດແລະບາດເຈັບຢ່າງ ນ້ອຍ 26 ຄົນຈາກການໂຈມຕີດ້ວຍລະເບີດສອງບັ້ນ ຢູ່ຄົນລະບ່ອນໃນນະຄອນຫລວງແບກແດ໊ດ ບັນດາເຈົ້າໜ້າທີ່ກະຊວງພາຍໃນກ່າວວ່າ ການວາງລະເບີດ ໃນ ລົດບ່ອນນຶ່ງແລະການວາງວັດຖຸລະເບີດໃສ່ໃນອີກບ່ອນ ນຶ່ງໄດ້ລະເບີດຂຶ້ນໃນວັນເສົາມື້ນີ້ ຢູ່ໃກ້ໆກັບເຮືອນຫລັງນຶ່ງທີ່ພວກສະແຫວງບຸນອິຣ່ານ ໃຊ້ເປັນບ່ອນພັກຜ່ອນໃນຄຸ້ມ Kadhamiya ໃນກຸງແບກແດ໊ດ ຊຶ່ງໄດ້ເອົາຊີວິດຜູ້ຄົນໄປ 5 ຄົນແລະໄດ້ຮັບບາດເຈັບຢ່າງນ້ອຍ 18 ຄົນ ໃນການໂຈມຕີບັ້ນທີສອງນັ້ນ ບັນດາເຈົ້າໜ້າທີ່ກ່າວວ່າ ລົດຄັນນຶ່ງທີ່ບັນຈຸລະເບີດໄດ້ແລ່ນ ເຂົ້າຕໍາລົດບັສຄັນນຶ່ງຂອງຊາວອິຣ່ານໃນຄຸ້ມ Shula ໃນນະຄອນຫລວງນັ້ນ ເຮັດໃຫ້ ພວກຊາວອິຣ່ານ 2 ຄົນເສຍຊີວິດແລະບາດເຈັບຕື່ມອີກຢ່າງນ້ອຍ 8 ຄົນ ຊາວມຸສລິມອິຣ່ານ ແລະພວກມຸສລິມນິກາຍ Shi’ite ຫລາຍຄົນຈາກປະເທດຕ່າງໆໄດ້ພາ ກັນມາເຕົ້າໂຮມກັນຢູ່ທີ່ອິຣັກໃນແຕ່ລະປີ ເພື່ອທໍາການຢ້ຽມຢາມປູສະນີຍະສະຖານຂອງນິ ກາຍ Shi’ite ແຫ່ງຕ່າງໆໃນອິຣັກນັ້ນ